kardosdrur/scandi-wiki huggingface dataset:
Treble (fodbold)

The Treble er et fodboldudtryk, som betegner, at et hold i samme sæson vinder tre titler, eksempelvis det nationale mesterskab, den nationale pokalturnering og Champions League. 

Otte europæiske hold har vundet the Treble: Celtic F.C. i 1967, Ajax Amsterdam i 1972, PSV Eindhoven i 1988, Manchester United i 1999, FC Barcelona i 2009 og 2015, Internazionale i 2010 og FC Bayern München i 2013 og 2020 og Manchester City i 2023

 Santos vandt også Intercontinental Cup denne sæson.
 Celtic F.C. vandt også Skotske Liga Cup og Glasgow Cup denne sæson.
 Bayern München vandt også DFL Supercup denne sæson.

Fodboldhold

pt:Tríplice coroa#Futebol
Dev-C++

Dev-C++ er et frit integreret udviklingsmiljø. Programmet kan bruges til at programmere C og C++.

Varianter 
Dev-C++ findes til Windows og Linux. Der findes også en portabel version til Windows.

Status 
Projektet er forladt. Windows-varianten er ikke opdateret siden 2005. Den seneste version er en betaversion. Linuxvarianten er ikke opdateret siden 2001 og er også i beta-stadiet. Fordi Dev-C++ kommer sammen med GCC compileren er GCC versionen som programmet kommer med også over 5 år gammel. Udviklingsmiljøet har kendte fejl som ikke er rettet og ikke vil blive det. Compileren har også kendte fejl i den gamle version, men GCC er ikke forladt og man kan derfor opdatere compileren, selv når der ikke kommer nye Dev-C++ versioner.

Der findes en endnu aktiv videreudvikling af Dev-C++ som hedder wxDev-C++. Andre alternativer er NetBeans, Visual Studio (C++ varianten, Express udgaven), Code::Blocks, CodeLite, Anjuta eller Eclipse.

Eksterne henvisninger 

 Dev-C++ på Sourceforge.net  
 Dev-C++ Portable på Sourceforge.net  
 Dev-C++ til Linux  

Udviklingsværktøjer
Windows-software
Udviklingsværktøjer til Linux
Jakob Larsen (atlet)

Jakob Larsen (født 1969) var en dansk atlet. Han var medlem af Helsingør IF og Fredensborg AK.

Danske mesterskaber 
  1990 Længdespring 7,09
Junior -23 år
  1991 Længdespring -inde 7,03
  1991 Trespring -inde 14,34

Personlige rekorder 
 Længdespring: 7,09 m

Eksterne henvisninger 
 DAF i tal – Jakob Larsen

Længdespringere fra Danmark
Atleter fra Helsingør IF
Atleter fra Fredensborg AK
Trespringere fra Danmark
Jan Larsen (atlet)

Jan Larsen (født 1967) var en dansk atlet. Han var medlem af SNIK.

Danske mesterskaber 
  1988 Trespring 14,46

Personlige rekorder 
 Trespring: ?

Eksterne henvisninger 
 DAF i tal – Jan Larsen

Trespringere fra Danmark
Atleter fra SNIK
AIDA (kommunikationsmodel)

AIDA, som er en forkortelse for Attention, Interest, Desire og Action, er en kommunikationsmodel ofte anvendt i reklameindustrien.

Attention (dansk: opmærksomhed): 
Dette er den del, som fanger øjet. Dette kan være tekst eller billede. Denne del er normalt placeret i øverste halvdel.

Interest (dansk: interesse): 
Dette er den del, som får læseren til at fastholde interessen.

Desire (dansk: ønske/begær): 
Dette er den del, som får læseren til at ønske, at han havde produktet.
Denne del består ofte af en masse positive ord om produkt, og hvad produktet kan.

Action (dansk: handling): 
Dette er den del som får brugeren til at købe produktet.
Denne del indeholder ofte billeder af produktet og information om, hvor man kan købe produktet.

Eksterne henvisninger 
Beskrivelse af AIDA modellen 
Uddybende artikel om at skrive og bruge salgsbreve. 

Kommunikation
Dead Man

Dead Man er en amerikansk westernfilm fra 1995 skrevet og instrueret af Jim Jarmusch. I filmen medvirker blandt andet Johnny Depp, Gary Farmer, Billy Bob Thornton, Iggy Pop, Crispin Glover, John Hurt, Michael Wincott, Lance Henriksen og Robert Mitchum. Filmen, der indeholder en række forvanskede elementer fra den klassiske westerngenre, er af instruktøren Jim Jarmusch betegnet som en “syre-western”. Filmen er optaget i sort-hvid.

Filmen anses generelt for at være usædvanlig grundigt researchet i relation til de nordamerikanske indianeres kultur. Filmen er yderligere bemærkelsesværdig ved at være en af de forholdsvis få film om oprindelige amerikanere, der nuanceret skildrer detaljer og forskelligheder mellem de enkelte stammer uden stereotyper. Filmens afsluttende scene er optaget i en rekonstrueret Makah-landsby.

Filmen havde et budget på 9 millioner $, men indspillede alene ca. 1 million $ i biografteatre. Modtagelsen blandt filmkritikerne var blandet, men filmen blev nomineret til De Gyldne Palmer på Filmfestivalen i Cannes i 1995.
Musikken til filmen blev komponeret af Neil Young og består af syv instrumentalstykker med uddrag af dialog fra filmen og Johnny Depp, der oplæser et digt af William Blake. Musikstykkerne er hovedsagelig improvisationer af Neil Young.

Medvirkende 
 Johnny Depp i rollen som William Blake
 Gary Farmer i rollen som Nobody
 Crispin Glover i rollen som Train Fireman
 Robert Mitchum i rollen som John Dickinson
 John Hurt i rollen som John Scholfield
 Mili Avital i rollen som Thel Russell
 Gabriel Byrne i rollen som Charlie Dickinson
 Lance Henriksen i rollen som Cole Wilson
 Michael Wincott i rollen som Conway Twill
 Eugene Byrd i rollen som Johnny «The Kid» Pickett
 Iggy Pop i rollen som Salvatore «Sally» Jenko
 Billy Bob Thornton i rollen som Big George Drakoulious
 Jared Harris i rollen som Benmont Tench
 Alfred Molina i rollen som Trading Post Missionary
 Gibby Haynes i rollen som Man with Gun in Alley

Eksterne links 
 
 Dead Man  på Jim Jarmusch website

Noter 

Amerikanske film fra 1995
Westernfilm fra USA
Film i sort-hvid
Ubuntu (filosofi)

Ubuntu er en humanistisk filosofi eller ideologi, der fokuserer på menneskers relationer til hinanden. Begrebet stammer fra den sydlige del af Afrika og har sin oprindelse i bantusproget.

Begrebet har også givet navn til styresystemet Ubuntu.
Man kan forstå begrebet Ubuntu som "menneskelighed over for andre" eller "Jeg er, fordi vi er".

Filosofi
Humanisme
Alan Sillitoe

Alan Sillitoe (4. marts 1928 i Nottingham, England – 25. april 2010 i London, England) var en britisk forfatter, ofte betegnet som en af de "vrede unge mænd". Han var en af dem som stærkest har ført arbejderklassen og provinsen ind i moderne engelsk litteratur.

Sillitoe slog igennem med sin første roman, Saturday Night and Sunday Morning (1958; dansk overs. Lørdag aften - søndag morgen, 1961, også filmatiseret og dramatiseret, 1960). Året efter kom novellen The Loneliness of the Long Distance Runner (dansk overs. Ensom løber og andre noveller, 1962, også filmatiseret, 1962), en samfundskritisk historie fra fængselsmiljø. Andre romaner er bl.a. A Tree on Fire (1967), The Flame of Life (1974), Life Goes On (1985), Out of the Whirlpool (1987; dansk overs. Ud af malstrømmen, 1991), Last Loves (1990) Snowstop (1993) og The Broken Chariot (1998). Novellesamlinger bl.a. The Ragman's Daughter (1963), Guzman, Go Home (1968) og The Far Side of the Street (1988). New and Collected Stories kom i 2003. Sillitoe har desuden udgivet digtsamlinger, børnebøger og selvbiografien Life Without Armour (1994).

Romanforfattere fra Storbritannien
Engelsksprogede forfattere
Novelleforfattere fra Storbritannien
Digtere fra Storbritannien
Børnebogsforfattere fra Storbritannien
Selvbiografer fra Storbritannien
Personer fra Nottingham
RollerCoaster Tycoon 3

RollerCoaster Tycoon 3, Almindeligvis forkortet RCT3 er et strategi- og simuleringscomputerspil. Det er den tredje del i RollerCoaster Tycoonserien, Og blev først udgivet den 26. oktober 2004 i Nordamerika. I RollerCoaster Tycoon er det spilleren, der har ansvaret for forvaltningen forlystelsesparker; Forlystelserne som kan/skal bygges eller rives ned, terræn og natur bliver justeres, og priserne kontrolleres for at holde besøgende eller "peeps" lykkelig.

RollerCoaster Tycoon har to metoder til gameplay. I karriere mode, skal spillerne gennemføre forudbestemt mål. I den nye sandkassen mode, har spillere ubegrænset tid og penge til at skabe deres egne brugerdefinerede parker.  Nye Funktioner til serien omfatter evnen til at importere og eksportere tilpassede attraktioner, design brugerdefinerede scenarier og kigger, en in-game optager, og en fuldt tredimensional verden spillere kan se fra alle vinkler.

Eksterne henvisninger 
 
Computerspil fra 2004
Økonomiske simulationsspil
Telmabremse

En telmabremse er en elektromagnetisk bremse, som muliggør at de ordinære bremser er kolde og effektive, når der er behov for dem. Telmabremsen er normalt monteret på kardanakslen, bagakslen eller gearkassen. Bremsen består af et antal elektriske spoler, som skaber et magnetisk kraftfelt, som nedbremser rotationen på den aksel hvor telmabremsen sidder, når strømmen kobles til spolernes leder. Ved aktivering skabes hvirvelstrøm i den mellem spolerne roterende metalplade. Telmabremsen monteres udelukkende på tunge køretøjer som f.eks. lastbiler og busser.

Bildele
Bremser

en:Telma retarder
Deliberationsfrist

Deliberationsfrist (lat. deliberere rådslå, overveje, drøfte) er i juridisk sprogbrug en overvejelsesfrist – således i romerretten
(tempus ad deliberandum) og ældre dansk ret –
navnlig brugt som betegnelse for den frist, der blev
indrømmet en arving til at overveje, om han
ville vedgå eller fragå arv og gæld.

Se også 
 Deliberativt demokrati, der lægger vægt på rådslagning, overvejelse

Kilde 
Opslag  af højesteretsassessor E. Tybjerg i Salmonsens Konversationsleksikon bd.5, s. 931

Eksterne henvisninger 
 "tempus ad deliberandum" i Encyclopedic dictionary of Roman law, via Google "hurtig visning"

Jura
Svingbro

En svingbro (eller drejebro) er en bro, der tillader skibe at sejle forbi broen, når et brofag svinges. Hadsundbroen var fra 1904 til 1976 en svingbro - lige som Langebro i København var det fra 1903 til 1930. Frederik den VII's kanal i Løgstør krydses af en nyrenoveret drejebro.

Bryggebroen i København fra 2005 og Odins Bro i Odense er nye svingbroer i Danmark.

Til 2002 var broen over Slien i Kappel i Sydslesvig en svingbro.

Flerledsmekanismer
 
Brokonstruktioner
Jørgen Krogh (atlet)

Jørgen Krogh (født 1967) er en tidligere dansk atlet og politimand. Han var medlem Randers Real Atletik og Sparta Atletik. Han har med 14,64 den danske politi rekord (1989) for Helsingør Politi.

Danske mesterskaber 
  1987 Trespring 14,54

Personlig rekord 
 Trespring: 14,78 1988

Eksterne henvisninger 
 DAF i tal – Jørgen Krogh

Trespringere fra Danmark
Atleter fra Randers Real AM
Atleter fra Sparta Atletik
Politifolk fra Danmark
Marian Rejewski

Marian Adam Rejewski (født 16. august 1905, død 13. februar 1980) var en polsk matematiker og kryptolog. 

Da polakkerne indså, at en invasion fra Nazi-Tyskland var nært forestående, besluttede Marian Rejewski og hans kolleger Jerzy Różycki og Henryk Zygalski at aflevere deres reserve Enigmaer i midten af 1939erne til englænderne og franskmændene via diplomatbagage, sammen med oplysninger fra Rejewski .
Englændernes andel gik til Bletchley Park. De var årsagen til, at det lykkedes englænderne at bryde Enigma koden, først som 3 hjulet, senere som 4 hjulet. Det lykkedes for mange polske og franske kryptografer at flygte til England. De blev dog aldrig benyttet på Bletchley Park, der var meget hemmelig.

Marian Rejewski og hans kolleger var som de første med til at bryde Enigma koden.
De var med til at forkorte 2.verdenskrig.

Videnskabsfolk fra Polen
Matematikere fra Polen
Richard Christy

Richard Christy (født den 1. april 1974 i Fort Scott, Kansas) er en amerikansk komiker, instruktør og trommeslager, som har bidraget til en lang række metal-bands som bl.a. Iced Earth og Death. Christy voksede op i Redfield, Kansas, hvor han i en alder af ti begyndte at spille trommer i skolebandet. Han spillede lilletromme i et år, indtil hans forældre købte ham et lille trommesæt fra en antikvitetsforretning i Arcadia. Christy begyndte at øve sig på bands som Van Halen, Twisted Sister, Kiss og Quiet Riot, hvor det første trommespil han lærte var begyndelsen til nummeret "Cum On Feel The Noize" af Quiet Riot.

Diskografi

Acheron  	
 1996: Anti-God, Anti-Christ
 1998: Necromanteion Communion/Raise the Dead Death  	
 1998: The Sound of Perseverance 1998: Live in Eindhoven 1999: Live in L.A. (Death & Raw) Control Denied  	
 1999: The Fragile Art of Existence Burning Inside 
 2000: The Eve of the Entities 2001: Apparition Iced Earth  	
 2001: Horror Show 2002: Tribute to the Gods 2004: The Glorious Burden Leash Law  	
 2003: Dogface 2007: Cunninglinguistics''

Referencer

Eksterne henvisninger 
 
 

Death
Trommeslagere fra USA
Personer fra Kansas
Roast

Roast (eller grillning) er en slags hyldesttale til en person, hvor man gør nar ad vedkommende på en sjov måde, der er kærligt ment. Det kaldes at roaste eller grille den pågældende.
En roast kan indeholde både grove fornærmelser og hyldest.

Roast stammer fra USA og forekommer fortrinsvist der. I Danmark har TV3 vist et roast-program kaldet "Grillet" med blandt andet stand-up-komikeren Jan Gintberg.

Humor
Øster Snede

Øster Snede er en lille by i Østjylland med . Den er beliggende i Øster Snede Sogn ved Østjyske Motorvej fem kilometer vest for Hedensted, 14 kilometer nordøst for Vejle og 19 kilometer sydvest for Horsens. Byen tilhører Hedensted Kommune og er beliggende i Region Midtjylland.

Øster Snede Kirke og Øster Snede Skole ligger i byen.

Kilder
Kragelund (Øster Snede)

Kragelund er en lille bydel tilhørende Øster Snede i Østjylland (2010) . Kragelund er beliggende ved Østjyske Motorvej fem kilometer vest for Hedensted, 14 kilometer nordøst for Vejle og 19 kilometer sydvest for Horsens. Bydelen blev tidligere betragtet som en selvstændig landsby, men er sammenvokset med Øster Snede. Kragelund Efterskole er beliggende i Kragelund, Øster Snede Sogn.

Byen har givet navn til Kragelund-senderen.

Kilder 

Øster Snede
Bydele og forstæder i Danmark
Karol Lipiński

Karol Józef Lipiński (født 30. oktober 1790 i Radzyń Podlaski ved Lublin, død 16. december 1861 i Lwów, (siden 1991 Ukraine)) var en polsk violinist, komponist og dirigent.

Karriere 
Lipiński ledte fra 1811 de filharmoniske koncerter – kaldet "musikakademiet" – i Lwów, hvor han to år senere blev udnævnt til koncertmester og orkesterdirektør. Han dirigerede ligesom Johann Strauss med violinen i hånden. I 1820 rejste han til Berlin og mødte bl.a. Robert Schumann og Louis Spohr. Fra 1840 var han første koncertmester ved det kongelige kapel i Dresden. Denne stilling beholdt han til sin død. Inden da havde han skabt sig et navn som violinsolist i hele Europa. Han var trods et direkte konkurrenceforhold nær ven med den berømte violinvirtuos, Niccolò Paganini. De optrådte sammen i dobbeltkoncerter, og Lipiński tilegnede Paganini sit opus 10.

Værker (udvalg) 
 op.2: Siciliano for violin og orkester
 op.10: 3 Capricer for soloviolin tilegnet Niccoló Paganini
 op.11: Variationer over et tema fra operaen Askepot af Rossini for violin og orkester
 op.12: Trio A-dur for 2 violiner og cello
 op.13: Rondo alla Polacca for violin, klaver og orkester E-dur
 op.14: 1. Koncert for violin og orkester fis-Moll
 op.21: 2. Koncert for violin og orkester D-dur
 op.24: 3. Koncert for violin og orkester e-Moll
 op.32: 4. Koncert for violin og orkester A-Dur

Komponister fra Polen
Dirigenter fra Polen
Violinister fra Polen
Shannon Hamm

Shannon Hamm er en amerikansk guitarist, som spillede i det indflydelsesrige dødsmetalband Death fra 1996 til opløsningen i 2001. Han deltog yderligere også i Chuck Schuldiners andet musikprojekt Control Denied, som også gik i opløsning efter Schuldiners død i 2001. Før Death-eraen var han en forholdsvis kendt guitarist i Texas' undergrundsmiljø.

Den 12. december 2007 optrådte Shannon Hamm til en mindekoncert for Chuck Schuldiner. Showet blev organiseret af Quebec Citys metal-arrangører Capitale du Metal, hvor den tidligere Death guitarist Bobby Koelble, og tidligere bassist Scott Clendenin sammen med Nicholas Barker, fra Cradle of Filth og Dimmu Borgir også optrådte. 

I oktober 2009 blev Shannon Hamm ramt af et hjerteanfald i sit hjem, hvorefter han blev indlagt og behandlet.

Referencer

Eksterne henvisninger 
 
 Interview med Shannon Hamm

Guitarister fra USA
Death
Barrit

Barrit er en lille by i Østjylland med . Barrit er beliggende i Barrit Sogn otte kilometer vest for Juelsminde, 26 kilometer øst for Vejle og 23 kilometer syd for Horsens. Byen tilhører Hedensted Kommune og er beliggende i Region Midtjylland.

Barrit Kirke og Barrit Skole ligger i byen.

Etymologi 
Barrit kommer af Barwith, nævnt første gang 1333. Efterleddet "with" betyder "skov". Det oldnordiske navn "barrviðr" betyder "nåleskov".

Historie 
Barrit var oprindeligt en landsby. I 1682 bestod landsbyen Barrit sammen med Barrithule af 24 gårde og 14 huse med jord. Det samlede dyrkede areal udgjorde 837,4 tønder land skyldst til 105,66 tønder hartkorn. Dyrkningsformen var tovangsbrug med rotationen 4/4 + 1 vang sås årlig.

I 1879 beskrives byen således: "Barrit Kirke lidt nord for Barrit; Byerne Over-Barrit med Præstegaard, Skole og Veirmølle".

Omkring århundredeskiftet blev byen beskrevet således: "Over-Barrit med Kirke (lidt N. for Byen), Præstegd., Skole, Sparekasse for B.-Vrigsted S. (opr. 1871; 31/3 1900 var Spar. Tilgodeh. 37,697 Kr., Rentef. 4 pCt., Reservef. 714, Antal af Konti 310), Andelsmejeri, Købmandshdl., Haandværkere, Mølle, Gæstgiveri, Jærnbane-, Telegraf- og Telefonst. samt Postekspedition".

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Statistisk-topographisk Beskrivelse af Kongeriget Danmark, 2 Bind (Kjøbenhavn 1859),
 J.P. Trap: J.P. Trap: Kongeriget Danmark; 2. Udgave 6. Deel. Amterne Aarhus, Vejle, Ringkjøbing, Ribe og Færøerne. Sted-Register og Supplement; Kjøbenhavn 1879; s. 216
 J.P. Trap: Kongeriget Danmark; 3. Udgave 5. Bind: Aarhus, Vejle, Ringkjøbing, Ribe og Færø Amter samt Supplement og Stedregister; Kjøbenhavn 1904; s. 338

Byer i Hedensted Kommune
Hayden Valley

Hayden Valley er en stor dal i Yellowstone National Park. Dalen følger Yellowstonefloden fra Yellowstone Falls til Yellowstone Lake. Dalbunden er gammel søbund fra en tid (efter sidste istid), hvor Yellowstone Lake var meget større end den er i dag. Dalen er et af de bedste steder at observere dyreliv i Yellowstoneområdet.

Historie 
Når de oprindelige amerikanere og hvide pelsjægere rejste op langs Yellowstonefloden var dalen den naturlige rute til Yellowstone Lake. I 1870 kom Henry D. Washburn og Gustavus Cheney Doane ned ad skråningerne på Mount Washburn, på det, der er kendt som Washburn-Langford-Doane ekspeditionen og de lagde mærke til dalens store udbredelse mellem vandfaldene og søen. 

I 1871 kom Ferdinand Vandeveer Hayden til området i forbindelse med de geologiske undersøgelser, som førte til oprettelsen af nationalparken året efter. Han kom til at give navn til dalen, men det er usikkert, hvem der faktisk foreslog det. Nogle mener, at det var ireren Windham Wyndham-Quin, 4. Jarl af Dunraven som besøgte området i 1872, men navnet sås første gang å kort i 1880 i en årsrapport fra nationalparkens daværende leder Philetus Norris.

Geografi 
Hayden Valley er ca 11 km lang fra nord til syd og omkring 11 km bred fra øst til vest. I alt omfatter dalen ca. 130 km2 af parken. Størstedelen af dalen ligger vest for Yellowstonefloden mellem Grand Canyon of the Yellowstone og Yellowstone Lake. En del af Grand Loop Road (en bilvej gennem nationalparken) følger dalens østlige side nær floden.

Geotermiske forekomster 
I forhold til andre steder i nationalparken rummer Hayden Valley ikke mange, og ikke specielt imponerende geotermiske forekomster, og de, der er, er spredt over dalen. Ikke desto mindre var de geotermiske forekomster i dalen nogle af de første, der blev opdaget og beskrevet af de tidligste opdagelsesrejsende. Blandt dalens geotermiske forekomster er Mud Volcano, Mud Geyser, Sulphur Caldron og Black Dragon Caldron i den sydlige ende af dalen og Sulphur Spring længere mod nord. De førstnævne ligger øst for floden, mens sidstnævnte ligger vest for denne.

Natur 
Dalen er stort set kun bevokset med græs og mindre buske da jordbunden som primært består af silt og ler gør hele området marskagtigt, og ikke mange træers rødder kan trænge ned i jorden.

Til gengæld har området et rigt dyreliv og bliver af og til omtalt som "Nordamerikas Serengeti", Ikke mindst forår og sommer kan man opleve bison, prærieulv, grizzlybjørn og wapitihjort. Også fugle er der mange af, fx hvid pelikan, trompetersvane, prærietrane, fiskeørn, hvidhovedet havørn og canadagås.

For at beskytte dyrelivet er det ikke tilladt at færdes i dalen uden for de anlagte stier. Vandrere kan besøge dalen ad to stier. I dalens vandløb og søer er fiskeri forbudt..

Noter

Eksterne links 
 Billeder fra Hayden Valley

Yellowstone National Park
Dale i USA
Nunavut Arctic College

Nunavut Arctic College er under administration af den engelske krone der blev grundlagt af Nunavuts regering og har flere studier og centre spredt i Nunavut, Canada.

Universitetet startede i 1968 i Canada da den blev oprettet af regeringen for Nordvestterritoriet i Canada som et voksenuddannelsescenter. Det kom til at hedde Nunavut Arctic College da området skiftede navn til Nunavut i 1999.

Nunavut Arctic Colleges formål er at medvirke til udviklingen af Nunavut og at skabe en fremtid med velstand og rodfæstet i Nunavuts befolknings identitet og idealer for disse.

Referencer 

Universiteter i Canada
Etableret i 1968
Velsignelse

Velsignelse eller benediction er i religiøs sammenhæng en tilkendegivelse af guddommelig velvilje eller nåde. Nogle velsignelser har standardiserede formuleringer, således f.eks. den aronitiske og den apostolske velsignelse i kristendommen.

Velsignelse benyttes også i overført betydning om noget godt.

Ritualer
Standing NATO Maritime Group 1

Standing NATO Maritime Group 1 (SNMG1) er den ene af NATO's to stående flådestyrker. Før den 1. januar 2005 var styrker benævnt Standing Naval Force Atlantic (STANAVFORLANT). Gruppen blev også i en kort overgang kaldt Standing NATO Response Force Martime Group One.

SNMG1 består som regel af 4-6 destroyere og fregatter samt et genforsyningsskib med Canada, Tyskland, Holland, Storbritannien, og United States Navy som permanente medlemmer af gruppen. Gruppen har ofte skibe fra Belgien, Danmark, Norge, Polen, Portugal, og Spanien som medlemmer i perioder. SNMG1-styrken opererer, træner og øver på daglig basis, således at NATO's flådestyrker altid er klar på enhver tænkelig situation.

Skibene er i reglen tilknyttet til styrken i perioder op til seks måneder, hvorefter et andet skib tager dets plads. Det er ikke nødvendigvis et skib fra samme land der afløser et skib fra gruppen. Styrkechefen og staben forbliver med styrken i et år, og embedet roterer mellem de deltagende lande.

Operationer 
I fredtid opererer og træner styrken primært i det østlige Atlanterhav. Allied Command Operations (ACO) har operationel kontrol over styrken og hvis styrken forlader området vil ACO delegere den operationelle kontrol over styrken til den kommando der er har ansvaret for det område hvor styrken opererer.

Organisation 
SNMG1 er en del af NATO Response Force (NRF).

Historie 
STANAVFORLANT blev etableret i 1968 og hørte under Supreme Allied Commander Atlantic indtil den kommando blev nedlagt i 2003. Den efterfølgende reorganisering af NATO betød at STANAVFORLANT fremover hørte under ACO.

I september 2007, var SNMG1 i det Røde Hav på vej mod Suez-kanalen for at foretage en omsejling af Afrika da en vulkan på øen Jabal al-Tair brød ud. SNMG1-styrken assisterede den Yemenitiske kystvagt i evakueringen af de militære styrker der var udstationeret på øen.

Se også 
 Standing NATO Maritime Group 2
 Standing NATO Mine Countermeasures Group 1
 Standing NATO Mine Countermeasures Group 2

Referencer

Eksterne links 

 Official SNMG1 Homepage 
 Allied Maritime Command Headquarters Homepage 
 Africa Deployment Brochure  
 Photos from SNMG1 2009 

NATO
Flåder